钦定古今图书集成/明伦汇编/闺媛典/第218卷 > 袁文任妻王氏
## 钦定古今图书集成/明伦汇编/闺媛典/第218卷 > 袁文任妻王氏

按《黄州府志》：“王氏，黄冈袁文任妻。适袁甫二年，生子
希诗。文任性孝友，其兄冤系受重刑，当解谳，任告父
母曰：‘兄不堪矣，愿代赴理’。遂毙杖下。氏恸夫死义，奉
九旬舅姑，鞠月馀，孤子矢志苦节。年八十，病危，希诗
妻何氏割股救之，又四载而卒。天启四年，建坊旌表。”